hotchpotch/miracl-hf-unified huggingface dataset:
Bagratin katedraali
Bagratin katedraali () tai Kutaisin katedraali on 1000-luvun vaihteessa rakennettu tuomiokirkko Kutaisin kaupungissa Georgiassa. Raunioitunutta katedraalia pidetään keskiaikaisen georgialaisen arkkitehtuurin mestariteoksena.
Katedraali sijaitsee Ukimerionin kukkulalla Rioni-joen vierellä ja erottuu maamerkkinä Kutaisin kaupunkikuvasta. Se rakennettiin 1000-luvun alussa kuningas Bagrat III:n hallintokaudella, minkä vuoksi sitä kutsutaan "Bagratin katedraaliksi". Kirjoitus katedraalin pohjoisseinällä paljastaa, että sen lattiakivet asetettiin paikoilleen vuonna "khronikon 223", eli 1003. Vuonna 1510 kirkkoa tuhosi turkkilaisten aloittama tulipalo ja vuonna 1692 osmanit aiheuttivat Imeretiä miehittäessään räjähdyksen, joka romahdutti kirkon kupolin ja katon.
Ukimerionin kukkulalla oli aiemmin myös linna ja kuninkaallinen palatsi, joka oli yksi maan länsiosan tärkeimmistä linnoituksista 500-luvulla. Ulkomaiset matkaajat kertoivat vielä 1600-luvulla, että linna oli vaikuttavan näköinen rakennus. Imeretin kuningas Solomon I ja venäläinen kenraali Gottlieb Heinrich Totleben kuitenkin pommittivat sen raunioiksi vuonna 1769, koska turkkilaiset miehittivät kukkulaa. Paikalla on edelleen jäljellä muureja, palatsin viinikellari ja kirkko.
Vuonna 1952 alkaneet restaurointi- ja konservointityöt ja arkeologiset tutkimukset jatkuvat yhä. Vuonna 1994 Bagratin katedraali otettiin yhdessä Gelatin luostarin kanssa Unescon maailmanperintöluetteloon. Katedraalia käytetään jumalanpalveluksissa vain rajoitetusti, mutta se houkuttelee paljon pyhiinvaeltajia ja turisteja. Koska se on merkittävä turistikohde, sitä käytetään myös koko Kutaisin kaupungin symbolina.
Laivue (laivasto)
Laivue (LV tai lv.) on viiriköistä tai alusperusyksiköistä koostuva merivoimien maavoimien pataljoonaa vastaava joukkoyksikkö. Laivuetta johtaa laivueenkomentaja apunaan esikunta. Laivuetta suurempi joukkoyksikkö on lippue ja sitä pienempi on viirikkö.
Lippue
Lippue on merivoimien joukko-osasto, johon kuuluu 3–6 laivuetta sekä esikunta ja huoltoyksiköt. Lippue vastaa maavoimien prikaatia. Lippuetta suurempi yksikkö on laivasto.
Ratsuväessä lippue (fana) on viitannut perusyksikköä (komppaniaa) suurempaan yksikköön, johon kuului 1500 ja 1600-luvuilla keskimäärin 300 ratsukkoa. Ratsuväen organisaatiouudistuksessa vuonna 1621 lippueet korvattiin pienemmillä komppanioilla ja näiden yhtymiä kutsuttiin eskadrooniksi.
Suomen merivoimat eivät enää käytä lippue-nimitystä, vaan rauhan aikana laivueita sisältävät joukko-osastot ovat meripuolustusalueita, joissa on myös maalla toimivia joukko-osastoja. Nämä ovat Suomenlahden meripuolustusalue ja Saaristomeren meripuolustusalue, joihin kuuluu sekä laivasto- että rannikkojoukkoja. Ne tosin yhdistettiin vuoden 2015 alusta Rannikkolaivastoksi.
Turussa sijainnut merivoimien joukko-osasto tunnettiin 1990-luvulle asti nimellä Laivastolippue (LaivLp). Sen alaisuudessa toimi Helsingin Lippue (HelLp) vuodesta 1961 alkaen.
Luettelo Suomen merivoimien aluksista
Tämä on luettelo Suomen merivoimien aluksista, jotka ovat palveluskäytössä.
Kapinleijona
Kapinleijona ("Panthera leo melanochaitus") on leijonan sukupuuttoon kuollut alalaji, joka eli Etelä-Afrikassa. Alalaji kuoli sukupuuttoon noin vuonna 1865 eurooppalaisten uudisasukkaiden vainon vuoksi.
Karettikilpikonna
Karettikilpikonna ("Eretmochelys imbricata") kilpikonnien lahkoon kuuluva merikilpikonnien heimon laji. Uhanalaisuudestaan huolimatta rauhoitettua lajia pyydystetään sen kilven takia. Ravinnokseen se käyttää pienempiä merieläimiä ja levää. Pesiviä karettikilpikonnanaaraita on arviolta 8 000.
Karettikilpikonna kasvaa noin 90 senttimetrin pituiseksi ja jopa 100 kilon painoiseksi. Karettikilpikonnan kilpi on ohut, joustava ja värikäs.
Karettikilpikonnaa tavataan laajalla alueella trooppisissa ja subtrooppisissa merissä. Lajin tärkeimmät elialueet ovat Itä-Atlantti Ranskasta Etelä-Afrikkaan, Lähi-idän kautta Intiaan ja Intiasta Indokiinan kautta Kiinaan. Karettikilpikonnaa tavataan myös Indonesian ja Australian vesillä.
Karettikilpikonna elää lähes koko elämänsä meressä, mutta naaraat nousevat maalle lisääntymään. Rannalle naaras kaivaa hiekkaan noin 60 senttiä syvän kuopan, johon se munii suunnilleen 150 munaa. Munat hautuvat maan sisällä noin 1,7-2,5 kuukautta, minkä jälkeen kuoriutuneet poikaset siirtyvät elämään meressä.
Uutinen
Uutinen (uutiset) tarkoittaa uutta tietoa ajankohtaisista asioista. Uutisia voidaan jakaa usealla eri tavalla, muun muassa sanomalehden, television, radion, matkapuhelimen ja internetin välityksellä. Yhteistä näille kaikille on se, että ne ovat joukkotiedotusvälineitä, joilla voidaan viestiä suurille joukoille toistuvasti.
Uutisointi on journalismia, joka tyypillisesti kirjoitetaan tai esitetään uutisten kaltaisella tyylillä. Useimmiten toimittajat ensin tutkivat uutisten taustat ja esittävät ne sitten yleisölle totuudenmukaisesti tarkoituksenmukaisessa muodossaan. Jos uutisella halutaan muokata kohteen mielipidettä (totuudenmukaisella tai valheellisella aineistolla), on kyse propagandasta.
Uutisia voidaan jakaa muun muassa sanomalehdille ja televisiokanaville erilaisten uutistoimistojen (esimerkiksi STT) kautta. Mikäli uutinen on sisällöltään tarpeeksi merkittävä, se voi jäädä lopulta historian kirjoihin. Uutisointiin vaikuttavat myös erilaiset uutiskriteerit.
Uutisen oletetaan vastaavan mitä-, missä-, milloin-, miksi-, miten- ja kuka-kysymyksiin. Uutisen rakennetta voidaankin kutsua kärjellään seisovaksi kolmioksi, sillä uutisissa tärkein asia kerrotaan aina ensin ja juttua syventävät asiat vasta sen jälkeen. Uutinen koostuu kolmesta eri osasta, otsikosta, ingressistä ja leipätekstistä.
Bretschneiderin lause
Geometriassa Bretschneiderin lause avulla voidaan laskea nelikulmion pinta-ala, kun sen sivujen pituudet ja vastakkaisten kulmat tunnetaan. Jos nelikulmion sivujen pituudet ovat formula_1 ja formula_2 sekä vastakkaisten kulmien suuruudet formula_3 ja formula_4, on nelikulmion ala
missä formula_6.
Huomaa, että myös kaksi muutakin vastakkaista kulmaa formula_7 ja formula_8 antavat saman tuloksen.
Peljidiyn Genden
Peljidiyn Genden (s. 1892 – 26. marraskuuta 1937 Moskova) oli Mongolian kansanvallankumouksellisen puolueen merkittävimpiä todellista itsemääräämisoikeutta Neuvostoliitosta vaatineita poliitikkoja. Hän nousi Mongolian pääministeriksi 2. heinäkuuta 1932. Virkakautensa aikanakin hän vastusti huomattavan avoimesti etenkin pyrkimyksiä maatalousmaan kollektivoimiseksi ja buddhalaisen kulttuurin väkivaltaiseen juurimiseksi maasta. Tavatessaan Josif Stalinin Moskovassa 1935 hän kutsui Neuvostoliiton toimia Mongoliassa ”punaimperialismiksi”. Käsite vakiintui myöhemmin kansainvälisestikin kuvaamaan Neuvostoliiton kovaotteista valtapolitiikkaa Mongolian alueella. Stalin järjesti tapaamista seuraavana vuonna Mongolian kansanvallankumouksellisen puolueen puoluekokouksen Ulan Batorissa ja sai sen erottamaan entisen johtajansa 2. maaliskuuta 1936 ja asettamaan hänet kuolemaansa asti kestäneeseen kotiarestiin.
Peljidiyn Genden teloitettiin ampumalla Moskovassa 26. marraskuuta 1937.
Laserdance
Laserdance (tai Laser Dance) oli 1980-luvulla spacesynthiä ja italodiskoa tuottanut musiikkiprojekti.
Laserdance oli hollantilainen kaksikko "Michiel Van Der Kuy" ja "Erik van Vliet", joka tuotti aktiivisesti musiikkia vuosina 1983–1995.
Vuoden 1987 albumi "Future Generation" oli menestys, sitä myytiin Euroopassa 150 000 kappaletta. Yhtyeen singlet "Powerrun" ja "Humanoid Invasion" myivät myös hyvin. Laserdancen suosio tipahti 1990-luvulla uusien tyylien, mm. technon ja housen virratessa markkinoille. Spacesynth-genren suosio on 2000-luvulla jälleen ollut kasvussa. Laser Dance poikkesi perinteiseltä linjaltaan vuoden 1991 albumilla Ambiente, joka nimeensä viitaten sisälsi rauhallisempaa ambient -tyylistä musiikkia, mutta palasivat perinteisempään linjaansa seuraavalla albumilla.
Laserdance loi "spacesynth"-lajin, ja sai pian jäljittelijöitä. Muita spacesynth-yhtyeitä olivat/ovat mm. Koto, Cyber People, Macrocosm, Rygar ja suomalainen Dreamtime. Erik van Vliet on julkaissut 2000-luvun alussa eräänlaisen comeback-levyn.
Laserdancea on sijoiteltu luokkiin spacesynth, euro-disco, italo-disco, pop synthpop, funk, ja elektroninen musiikki. Laserdancen kappaleita on julkaistu monilla discolevyillä, esimerkiksi "Cosmo Tron" levyllä "Best of Italo Dance vol 14".
Kaksikolla on myös toinen yhteinen projekti, Area 51. Michiel van der Kuyn sooloprojekteja ovat olleet muun muassa Forcefield, Kozmoz, Perestroika Power, Power Machine, Proxyon ja Rygar.
Parkumäki (Haukipudas)
Parkumäki on 446 asukkaan kylä Martinniemen kaupunginosassa Oulussa. Kylä sijaitsee seututien 847 eli niin kutsutun "Vanhan nelostien" varrella, noin kuusi kilometriä Haukiputaan kirkonkylältä pohjoiseen, lähellä Iin kunnanrajaa. Läheiset kylät ovat Häyrysenniemi ja Halosenniemi. Parkumäen kylään kuuluvat myös läheiset Ojalanperän ja Ukkolanperän kulmakunnat.
Kylä sijaitsee Perämeren sivulahden, Halosenlahden, itäpäässä paikassa jossa Vareputaanojan, Vaaraojan ja Pahaojan muodostama lyhyt joki laskee Perämereen.
Digital8
Digital8 on Hi8-nauhaformaatista kehitetty digitaalinen videotallenne. Sony esitteli järjestelmän vuonna 1999. Digital8 käyttää kuvan ja äänen tallentamiseen periaatteessa samaa digitaalitekniikkaa kuin DV-järjestelmä.
Top Rank
Top Rank on kouvola-kuusankoskelainen uuden aallon orkesteri, joka on perustettu talvella 1978. Alkuperäiskokoonpano: Timo Ronkainen, laulu; Matti Rantoja, basso; Timo Lavi, kitara ja Reijo Koponen, rummut. Vuoden 1979 loppupuolella kitaraan tuli Nipa Niilola. Top Rank osallistui 1979 Rockin SM-kisoihin, sijoittuen uuden aallon sarjassa 3. Voiton vei Ratsia ja toiseksi tuli Vaavi. Loppukilpailu pidettiin Seinäjoella huhtikuussa.
Poko Rekordsin kanssa Top Rank teki 5 singlelevyä ja yhden LP-levyn. Albumi "Liikutaan" ilmestyi tammikuussa 1984. Tuottajana Costello Hautamäki Popedasta. Orkesteri hajosi juhannuskeikan 1984 jälkeen, mutta on keikkaillut muutaman keikan vuosivauhtia.
Parkumäki
Parkumäki on kylä ja postitoimipaikka (postinumero 58830) Rantasalmen kunnassa Etelä-Savossa. Kylällä on oma ala-asteen peruskoulu, ja siellä toimii myös Korholan maatilamatkailutila ja hevostyövälinemuseo. Kylällä sijaitsee myös Parkumäen muistomerkki, 21. heinäkuuta 1789 Parkumäellä käydyn taistelun muistopatsas.
Negriitit
Negriitit ovat Kaakkois-Aasiassa ja Oseaniassa asuvia luonnonkansoja. Heitä elää Filippiineillä, Intiaan kuuluvilla Andamaaneilla, Uuden-Guinean saarella sekä muutamilla Indonesiaan ja Malesiaan kuuluvilla saarilla. He elävät pääosin sademetsissä muiden kansojen tieltään tunkemina elättäen itsensä lähinnä metsästyksellä ja keräilyllä.
Negriitit ovat lyhytkasvuisia sekä tummaihoisia ja kiharatukkaisia kuten afrikkalaiset. Heidän arvellaan olevan Kaakkois-Aasian alkuperäisiä asukkaita, ja heitä on arveltu eläneen nykyisten asuinsijojensa lisäksi myös Australiassa, Taiwanissa ja Etelä-Kiinassa, kunnes pohjoisaasialaiset syrjäyttivät heidät.
Eurostat
Eurostat ("The Statistical Office of the European Communities") on Euroopan komission alainen yksikkö, jonka tehtävänä on tuottaa tilastotietoa Euroopan unionin käyttöön. Eurostat sijaitsee Luxemburgissa. Unionin Talous- ja raha-asioiden komissaari toimii samalla Eurostatin komissaarina.
Nykyinen Eurostatin pääjohtaja (engl. Director-General) on Walter Radermacher.
Railroad Tycoon (lautapeli)
Railroad Tycoon on Martin Wallacen ja Glenn Droverin suunnittelema rautatieaiheinen lautapeli. Pelin julkaisi Eagle Games vuonna 2004 ja sen mekaniikka muistuttaa Wallacen aiempaa junailupeliä Age of Steamiä. Railroad Tycoonissa pelaaja ohjaa Yhdysvaltain alueella toimivaa rautatieyhtiötä kilpaillen parhaista yhteyksistä ja siirrellen rahtia kaupunkien välillä.
Peli sijoittuu vuoteen 1830, tapahtumapaikkana on Yhdysvaltain itäosa. Pelaajat saavat kukin roolin, josta jokainen on eräs merkittävä rautatien alkuajan pioneeri. Roolihenkilöllä on visio rautatieliikenteen kehittämisestä ja tämän vision toteuttamisesta pelaaja saa pelin päätyttyä ylimääräisiä pisteitä.
Heksaruudutetulla pelilaudalla on joukko kaupunkeja ja kyliä, joihin arvotaan sattumanvaraisia rahtilaatikoita. Pelaajat saavat pisteitä kuljettamalla rahtilaatikoita omia rautatielinkkejään pitkin kaupunkiin, jonka kysyntä (väri) vastaa rahtilaatikon laatua (väri). Saavuttaakseen tämän pelaajan on rakennettava rautatieyhteys kaupunkien välille ja hankittava riittävän voimakkaita vetureita.
Alussa pelaajilla ei ole lainkaan rahaa. Missä tahansa pelin vaiheessa pelaaja voi päättää ottaa osakkeita, joista saa otettaessa kertatuoton. Otetut osakkeet ovat pelaajan painolastina loppupelin ajan, sillä hän joutuu maksamaan niistä osinkoa joka vuoro. Pelaaja saa rahaa joka kierroksen lopussa pisteidensä mukaan. Rahaa tarvitaan kiskojen rakentamiseen, veturin päivittämiseen ja kylien muuttamiseen kaupungeiksi.
Pelin päättyy, kun riittävän monta kaupunkia on tyhjennetty rahtilaatikoista. Voittava pelaaja on se, jolla on eniten pisteitä. Pisteitä kertyy jokaisesta rahtilaatikon kuljetuksesta, joka kulkee pelaajan junarataa pitkin. Lisäpisteitä voi saada toimintakorteista, joissa on sattumanvaraisia tehtäviä tai toteuttaessaan pelin alussa jaetun vision.
Pelissä tarvitaan kykyä suunnitella tulevia vuoroja sekä itsensä että vastustajian kannalta. Toisten pelaajien kanssa voi tehdä yhteistyötä tai ainakin yrittää rakentaa sellaisia yhteyksiä, joita muut pelaajat mielellään käyttäisivät rahdin kuljettamiseksi. Rahan hallinta on tärkeää, mutta se ei ole elämän ja kuoleman kysymys Age of Steamin tapaan, sillä rahaa on aina saatavilla osakkeiden muodossa.
Merengue (tanssi)
Merengue on Dominikaanisesta tasavallasta tullut nopeatempoinen latinalainen tanssi, jonka kuviot ja askeleet ovat yksinkertaisempia kuin salsassa. Siinä on samat perusaskeleet kuin mambossa. Tanssijoiden välinen yhteys syntyy aistikkaasta musiikista ja yhtenevistä liikkeistä.
Freddy Loix
Freddy Loix (10. marraskuuta 1970 Tongeren) on belgialainen rallikuljettaja.
Freddy Loix herätti huomiota aluksi yksityiskuljettajana Toyota Corolla WRC:n ratissa. Varsinaisena läpimurtona voidaan pitää vuoden 1998 Portugalin rallia, missä Loix ahdisteli kärkikaksikkoa, Colin McRaetä ja Carlos Sainzia.
Loix sai vuodeksi 1999 sopimuksen Mitsubishin tehdastallin kanssa. Loix kuitenkin ajoi Safarissa rajusti ulos, ja joutui sairauslomalle. Hän palasi Mitsubishille, mutta vauhti oli enää kuin varjo entisestään. Toki Mitsubishi oli suunniteltu lähinnä Tommi Mäkisen ajotyylille sopivaksi. Loix väläytteli paikoitellen vauhtiaan, etenkin asfalttiralleissa. 2001 vuoden Kataloniassa Loix jätti taakseen tiukassa taistelussa Carlos Sainzin, François Delecourin ja Richard Burnsin.
Kausiksi 2002-2003 Loix siirtyi Hyundaille ajamaan Hyundai Accent WRC:llä. Loix väläytti vauhtiaan muun muassa 2002 Ruotsissa ja Akropoliksessa, mutta Hyundain auto antoi kärkitalleille liikaa tasoitusta. 2004 Loix ajoi muutaman kisan Peugeot'lla, mutta jäi ilman pidempää sopimusta. Myöhemmin Loix on kilpaillut IRC-rallisarjassa.
Loix on Bruno Thiryn, François Duvalin ja Thierry Neuvillen ohella tunnetuimpia belgialaisia rallikuljettajia.
Bruno Thiry
Bruno Thiry (s. 8. lokakuuta 1962) on belgialainen rallikuljettaja. Thiry ei koskaan voittanut, mutta vauhdin puolesta hän haastoi jopa sarjan kärkinimet, etenkin asfaltilla. Lähimmäs voittoa Thiry pystyi Korsikan rallissa 1995, jossa Ford Escortin tekniikka petti johtopaikalta. Thiry ajoi myöhemmin Fordin (kaudella 1996 ja kauden 1998) ja Skodan tehdastalleissa (kaudet 2000–2001) sekä Peugeot 206 WRC:llä yksityistalleissa (2002–2003). Thiry voitti rallin Euroopan mestaruuden vuonna 2003.
Zeta Centauri
Zeeta Centauri (ζ Cen / ζ Centauri,Zeta Centauri, Zet Cen, luettelossa esimerkiksi HR 5231) on Suomessa näkymättömässä Kentaurin tähtikuviossa sijaitseva kohtalaisen kirkas sinertävä tähti. Arabiaksi tähden nimi on "Alnair" tai "Al-Na'ir al Batn", Arabiaksi البطن الناير Al-Na'ir al-baţn[u], "mahassa oleva kirkas".
Tähden näennäinen kirkkaus V on 2,55. Etäisyys 385 valovuotta (118 parsekia). Absoluuttinen kirkkaus MV on −2,81. Sen spektrityyppi on B2,5IV ja väri-indeksi B-V −0,22. Tämä tähti on spektroskooppinen kaksoistähti, jonka kiertoaika on hieman yli 8 päivää.
Toyota Corolla WRC
Toyota Corolla WRC on japanilaisen autonvalmistaja Toyotan Corolla-automalliin perustuva WRC-ralliauto, jota valmistettiin vuosina 1997–1999.
Corolla WRC esiteltiin vuonna 1997 ja debyyttikisa oli Neste Rally Finland samana vuonna. Kuljettajina toimivat Didier Auriol ja Marcus Grönholm. Auriol toi Corolla WRC:n ensimmäisen palkintopallipaikan Australian rallissa.
Kaudeksi 1998 Toyota hankki tiimiinsä Auriolin tallikaveriksi Carlos Sainzin. Sainz ajoi Corolla WRC:n ensimmäisen voiton ensimmäisessä kisassaan Corollalla, Monte Carlo -rallissa. 
Sainz ajoi tasaisia kärkisijoituksia koko alkukauden ja Auriol voitti Kataloniassa. Corolla WRC edusti tuolloin edistyneintä ja parasta tekniikkaa mitä sarjassa oli. Toyotan otettua kaksoisvoiton Uudessa-Seelannissa Sainzin johdolla, alkoi näyttää siltä, että Toyota ja Sainz olisivat MM-sarjan suosikkeja. Tilanne tasoittui kauden loppua kohti, ja kaikki jäi lopulta viimeisen kisan varaan.
Kauden päätösrallissa Englannissa maailmamnmestaruudesta Tommi Mäkisen kanssa taistellut Sainz ajoi turvallisesti neljäntenä, sijalla jolla mestaruus varmistuisi. Sainzin auton moottori kuitenkin hajosi noin 500 metriä ennen viimeisen erikoiskokeen maalia ja sekä kuljettajien- että autonvalmistajien mestaruus haihtui savuna ilmaan vaihtuen hopeaksi, sillä myös Auriol oli keskeyttänyt edellisenä päivänä kytkinvikaan.
Vuonna 1999 Toyota alkoi jo suunnitella siirtymistä F1-sarjaan ja auton kehitys kärsi. Auriol otti Toyotan ainoan voiton Kiinan rallissa. Sainz ja Auriol kuitenkin taistelivat tiiviisti mestaruudesta ja Sainzin kakkossija Australiassa varmisti Toyotalle merkkimestaruuden.
Kauden 1999 jälkeen Toyota Corolla WRC on ollut monien yksityistallien kilpailukalustona niin kansallisissa ralleissa kuin myös MM-sarjassa.
Theta Centauri
Theta Centauri (Menkent, θ Cen / θ Centauri) on tähti Suomessa näkymättömässä eteläisen tähtitaivaan Kentaurin tähtikuviossa. Menkent on oranssi jättiläistähti.
Victor Fleming
Victor Fleming (23. helmikuuta 1889 La Cañada, Kalifornia, Yhdysvallat – 6. tammikuuta 1949 Cottonwood, Arizona, Yhdysvallat) oli yhdysvaltalainen elokuvaohjaaja.
Flemingin tunnetuimpia ohjauksia ovat "Ihmemaa Oz" ("The Wizard of Oz", 1939), "Tuulen viemää" ("Gone with the Wind", 1939) ja "Tri Jekyll ja Mr. Hyde" ("Dr. Jekyll and Mr. Hyde", 1941). Fleming voitti parhaan ohjauksen Oscar-palkinnon elokuvastaan "Tuulen viemää".
Fleming aloitti elokuva-alalla sekalaisissa töissä 1910-luvun alussa ja eteni pian kameramieheksi useissa Allan Dwanin elokuvissa. 1915 hän oli päätynyt kuvaajaksi ja Dwanin Douglas Fairbanks -elokuvien lisäksi hän oli myös yksi D. W. Griffithin "Kansakunnan synnyn" kuvaajista.
Flemingin ensimmäinen ohjaustyö oli Fairbanks-elokuva "Aivan tuiki hullu" ("When the Clouds Roll By" 1919) United Artists -yhtiölle, jonka perustajajäseniä Fairbanks oli. Hänen ensimmäinen menestyselokuva oli "Lord Jim" 1925. Seuraavana vuonna hän ohjasi Clara Bow'n ensimmäisen menestyselokuvan "Synti joka houkuttelee" ("The Mantrap"). "Kiusauksessa" ("The Way of All Flesh", 1927) pääosaa esitti Emil Jannings, joka sai roolistaan parhaan miespääosan Oscar-palkinnon.
Flemingin ensimmäinen äänielokuva oli "The Virginian" (1929), jonka myötä Gary Cooper nousi tähdeksi. Fleming siirtyi MGM:lle. Siellä hän ohjasi Clark Gablen läpimurtoelokuvan "Saigonin kaunotar" ("Red Dust", 1932).
Vuonna 1939 saivat ensi-iltansa Flemingin tunnetuimmat teokset: "Ihmemaa Oz" ja "Tuulen viemää". Kumpaankin elokuvaan hänet palkattiin korvaamaan aikaisemmat ohjaajat. "Ihmemaa Oz" ei menestynyt hyvin, joidenkin lähteiden mukaan se olisi jo tuottanut tappiota ensi-iltakierroksellaan, mutta televisioesitysten myötä siitä on tullut klassikko. "Tuulen viemää" sen sijaan oli jättimenestys heti alusta alkaen.
Flemingin 1940-luvun elokuvat tuottivat kaikki hyvin – "En lennä yksin" ("A Guy Named Joe") oli MGM:n tuottoisimpia elokuvia 1944. Vain hänen viimeiseksi jäänyt elokuva "Orleansin neitsyt" ei menestynyt.
Tämä on luettelo Flemingin ohjaustöistä:
Ford Focus WRC
Ford Focus WRC esiteltiin vuonna 1998, ja ensimmäisen kilpailunsa auto ajoi 1999 Monte Carlossa. Tuossa kisassa autolla ajanut Colin McRae kuitenkin hylättiin sääntöjenvastaisen vesipumpun takia. McRae voitti kaudella kaksi kilpailua, Safarin ja Portugalin.
Kaudeksi 2000 Ford hankki Carlos Sainzin kehittämään autoa ja Focuksella voitettiin Kataloniassa, Akropoliksessa ja Kyproksella. Sainz oli paras Focus-kuljettaja sarjassa, sijoittuen kolmanneksi.
Kaudella 2001 Focus näytti olevan taas iskussa, kun McRae otti kolme voittoa peräkkäin (Argentina, Kypros ja Akropolis), mutta tekniikka reistaili vieden Sainzilta mahdollisuuden voittaa Akropoliksessa ja Safarissa. Sainz oli toisena ennen keskeytystään. McRae oli lopulta hopeasijallaan paras Focus-kuljettaja MM sarjassa. Merkkimestaruus karkasi kauden 2000 tapaan Peugeot’lle.
Kaudella 2002 Focus oli selvästi altavastaaja: auto oli vanhentunut ja alitehoinen. Silti autolla voitettiin Argentiinassa (Sainz) sekä Akropoliksessa ja Safarissa (McRae). Sainz oli parhaana Focus-kuljettajana sarjassa kolmas.
Kaudella 2003 Ford toi uuden kehitysversion Focuksesta. Uusi malli muistutti enemmän rata-autoa ja se oli erittäin nopea. Markko Märtin voitti uudella autolla Akropoliksessa ja Suomessa.
Kaudella 2004 Ford jatkoi samalla kehitysversiolla, ja Märtin voitti Meksikossa, Korsikalla ja Kataloniassa. Kaudella 2005 Focus oli jälleen vanhentunut, eikä sillä enää otettu voittoja. 2005 Fordia ajoivat Toni Gardemeister, Roman Kresta ja muutamassa kisassa myös Daniel Sola.
Kansalaisdemokraattinen puolue
Kansalaisdemokraattinen puolue (, lyh. ODS) on tšekkiläinen oikeistolainen konservatiivipuolue. Kansalaisdemokraattinen puolue on International Democrat Unionin (IDU) ja Euroopan konservatiivien ja reformistien allianssin (ACRE) täysjäsen.
Puolue perustettiin helmikuussa 1991 Kansalaisfoorumin hajoamisen myötä. Kansalaisdemokraattisen puolueen (ODS) perustamiskokous järjestettiin saman vuoden huhtikuussa, jolloin sen johtoon nousi silloinen valtiovarainministeri Václav Klaus. Vuoden 1992 parlamenttivaalien jälkeen ODS muodosti oikeistolaisen hallituskoalition ja Klausista tuli pääministeri. Hallitus jatkoi myös vuoden 1996 vaalien jälkeen samalla kokoonpanolla, mutta huomattavasti heikentyneenä kärsittyään vaalitappion. Puolueen rahoitukseen liittyvät kiistat puhkesivat ODS:n sisällä vuoden 1997 lopulla, mikä johti lopulta hallituksen kaatumiseen. ODS hajosi, kun osa puolueen johtohenkilöistä muodosti uuden Vapausliitto-puolueen. Kesäkuun 1998 vaaleissa ODS sai toiseksi eniten paikkoja edustajainhuoneeseen ja puolue sopi tukevansa ns. "oppositiosopimuksessa" Sosiaalidemokraattisen puolueen vähemmistöhallitusta.
Vuoden 2002 vaaleissa ODS kärsi vaalitappion, jonka taustalla vaikuttivat oppositiosopimus sosiaalidemokraattien kanssa, mutta arvioiden mukaan osin myös tšekkien negatiivisen EU-suhtautumisen väärinkäyttö. Kasvavasta EU-skeptisismistä huolimatta ODS antoi tukensa Tšekin jäsenyydelle Euroopan unionissa ja kansanäänestyksessä oli sen puolella. Klaus siirtyi syrjään puolueen johdosta marraskuussa 2002, ja maltillisena pidetty Mirek Topolánek valittiin hänen seuraajakseen. Topolánekin valinta ei kuitenkaan tuonut suuria muutoksia puolueen ideologiaan.
ODS voitti vuoden 2006 vaalit ja muodosti keskusta-oikeistolaisen hallituksen yhdessä kristillisdemokraattien (KDU-ČSL) ja vihreiden kanssa. Käytännön hallitustyöskentely lievensi puolueen euroskeptisiä kantoja, mutta neuvottelut Lissabonin sopimuksesta johtivat jälleen sisäisiin kiistoihin presidentiksi valitun Václav Klausin seuraajien ja pääministeri Topolánekin maltillisen ryhmittymän kesken. Viimeistään Tšekin EU-puheenjohtajuuskaudella 2009 tapahtunut kehitys johti Klausin eroamiseen puolueesta joulukuussa 2008.
Kansalaisdemokraattinen puolue pohjautui pitkään sen johtajan Václav Klausin ympärille, joka on ollut ristiriitoja herättävä hahmo Tšekin politiikassa. Ekonomistina Klaus oli talousliberalismin vankka kannattaja ja nosti monesti Margaret Thatcherin roolimallikseen. ODS oli taustavaikuttajana monissa 1990-luvun talousuudistuksissa Tšekin siirtyessä markkinatalouteen. Perinteisesti Kansalaisdemokraattinen puolue on ollut myönteinen Tšekin EU-jäsenyydelle, mutta suhtautunut kielteisesti syvempään integraatioon. Puolustuspolitiikassa puolue on korostanut transatlanttisia suhteita.
Ford Escort WRC
Ford Escort WRC kehitettiin Ford Escort RS Cosworth -ralliautosta, kun uudet säännöt sallivat autoihin WRC-luokituksen kaudesta 1997 eteenpäin. Fordin WRC ei ollut alkukaudesta kovin nopea, mutta Carlos Sainzin ja Juha Kankkusen kehittäessä autoa yhdessä, ottivat konkarit Sainzin johdolla kaksoisvoitot Akropolis-rallissa ja Indonesian rallissa. Sainz oli lopulta MM-sarjassa kolmas.
Kaudella 1998 Kankkunen ja Bruno Thiry ajoivat Escort WRC:llä, mutta auto oli jo vanhentunut, ja Fordin kehitystyö oli jo uudessa Ford Focus WRC:ssä. Näin voittoja ei tullut.
Subaru Impreza
Subaru Impreza on japanilaisen Subaru-autonvalmistajan henkilöautomalli joka esiteltiin ensimmäisen kerran vuonna 1992.
Myös Imprezassa on Subarun periaatteiden mukaisesti neliveto ja bokserimoottori. Subaru Imprezaa oli aiemmin saatavilla farmarimallina ja porrasperäisenä. Vuosimallista 2008 eteenpäin Imprezaa myydään Euroopassa vain hatchback-korisena. Yhdysvalloissa sedan-kori on edelleen saatavana.
Subaru Impreza saavutti suurimman menestyksensä vuosina 1995–1997, kun Colin McRae ajoi maailmanmestariksi vuonna 1995. Talli voitti Imprezalla merkkimestaruuden vuosina 1995–1997. Sittemmin Imprezan kehitysversioilla ovat ajaneet muun muassa Richard Burns, Juha Kankkunen ja Petter Solberg. Burns ja Solberg ovat myös voittaneet Imprezalla maailmanmestaruuden. Burns voitti vuonna 2001 ja Solberg vuonna 2003.
Tšekin sosiaalidemokraattinen puolue
Česká strana sociálně demokratická (ČSSD) on tšekkiläinen sosiaalidemokraattinen puolue.
Puolue on perustettu vuonna 1878 nimellä "Sociálně-demokratická strana českoslovanská v Rakousku" osana Itävallan sosiaalidemokraattista puoluetta ("Sozialdemokratische Partei Österreichs"). Se itsenäistyi vuonna 1894 nimellä Tšekkoslavonialainen puolue, ja vuonna 1918 siitä tuli Tšekkoslovakian sosiaalidemokraattinen puolue sen yhdistyessä Slovakian sosiaalidemokraattisen puolueen ("Sociálnodemokratická strana Slovenska") kanssa. Vuonna 1938 Saksan otettua haltuunsa osan maasta kaikki Tšekkoslovakian puolueet yhdistettiin yhdeksi Kansallisen yhtenäisyyden puolueeksi, joka lakkautettiin maaliskuussa 1939, kun maa miehitettiin kokonaan. Sen jälkeen puolue oli aktiivinen vastarintajärjestö.
Vuonna 1945 puolue perustettiin uudelleen, mutta liitettiin vuonna 1948 kommunistiseen puolueeseen, tosin sillä oli Lontoossa toiminut maanpakolaisosasto. Samettivallankumouksen jälkeen 19. marraskuuta 1989 se perustettiin uudelleen Prahassa perinteisellä nimellä Tšekkoslovakian sosiaalidemokratia, vaikka se toimikin vain Tšekissä, mutta solmi pian yhteistyösopimuksen Slovakian puolueen kanssa. Vuoden 1993 puolue kokous otti nimekseen Tšekin sosiaalidemokraattisen puolueen.
ČSSD on sosialistisen internationaalin täysjäsen vuodesta 1990 ja Euroopan sosiaalidemokraattisen puolueen tarkkailijajäsen vuodesta 1995 ja täysjäsen 1999. ČSSD kannattaa Euroopan yhdentymistä ja EU:n perustuslakisopimusta.
Vuoden 1989 jälkeen ČSSD muodosti hallituksen vasta Miloš Zemanin johdolla, minkä jälkeen se oli yhtäjaksoisesti hallituksen johdossa. Kesällä 2006 se tosin koki vaalitappion ja jäi toiseksi ODS:lle.
Toukokuun 2010 vaaleissa ČSSD:lle ennustettiin ennen vaaleja yli 30 % kannatusta, mutta vaaleissa kannatus jäi 22 % prosenttiin. Tämä oli puolueelle tappio, vaikka se saikin eniten ääniä, koska oikeisto sai selvän enemmistön parlamenttiin, ja johti puoluejohtaja Jiří Paroubekin eroon.
Vuoden 2013 vaaleissa puolue nousi suurimmaksi ja sai 20,45 prosenttiä äänistä.
Bohuslav Sobotkasta tuli maan pääministeri ja hän muodosti hallituksen ANO 2011-puolueen ja kristillisdemokraattien kanssa.
Vuoden 2017 vaaleissa puolueen äänisaalis jäi vaatimattomaan 7,3 prosenttiin, alhaisemmaksi kuin esim. kommunistipuolueella.
Muslimit (kansallisuus)
Muslimit oli Jugoslavian sosialistisessa liittotasavallassa kehitetty monien islaminuskoisten slaavilaisten etnisten ryhmien kansallisuudesta väestökirjanpidossa käytetty yhteisnimitys. Nykyään muslimiryhmät tilastoidaan pääasiassa historiallisten kansallisuuksiensa mukaan muun muassa bosniakeiksi, goraneiksi, torbesheiksi (islamilaiset makedonialaiset). Kuitenkin vielä nykyäänkin jotkut ihmiset ilmoittavat väestönlaskennassa kansallisuudekseen muslimin.
Delta Velorum
Delta Velorum (δ Vel / δ Velorum/Del Vel) on Purjeen tähdistössä sijaitseva monitähtijärjestelmä.
Se näkyy melko kirkkaana taivaalla, koska on melko lähellä meitä, vain noin 80 valovuoden päässä. Tähden näennäinen kirkkaus on 1,96 ja sillä ei ole varsinaista nimeä, vaikka se on niin kirkas (mikä on harvinaista). Tähden valonvaihtelut havaitsi avaruusluotain Galileo. Tähdestä tulee eteläinen napatähti noin vuonna 9000, kun Maan akseli kiertyy osoittamaan sinnepäin. Delta Velorum on osa ns. Väärää ristiä, jota on joskus luultu Etelän ristiksi.
Delta Velorum on moninkertainen tähti ja pimennysmuuttuja. Se on kaksoistähti, jonka pääkomponentti A on lisäksi itse ns. spektroskooppinen kaksoistähti ja vuoden 2000 tietojen mukaan myös pimennysmuuttuja, jonka pääminimi kestää 0,51 päivää ja sivuminimi 0,91 päivää. Pimennysmuuttuja-kaksoistähden kiertoaika on 45,1501 päivää, hieman eri lämpöiset tähdet peittävät vuorotellen toisensa. Muuten tähdissä ei liene merkittäviä, havaittuja kirkkaudenvaihteluja. Tähtien väli on hieman alle 0,5 AU.
B kiertää tähteä 72 - 26 AU päässä, ja keskimäärin 49 AU:n päässä 142 vuoden jaksoissa. Tähtien A ja B väli taivaalla 2,6 kaarisekuntia, lähistöillä on myös punainen kääpiöpari Delta Velorum CD 69 kaarisekunnin päässä, joka saattaa kiertää AB:tä. Himmeä pari CD ehkä kiertää AB:tä mahdollisesti 28000 vuoden jaksolla yli 1700 AU:n päässä kirkkaasta AB:stä. C:n kirkkaus on 11, D:n 13,5. C:n ja D:n väli 6 kaarisekuntia.
Böömin ja Määrin kommunistinen puolue
Böömin ja Määrin kommunistinen puolue () on tšekkiläinen kommunistinen puolue.
KSČM perustettiin 1989 Tšekkoslovakian kommunistisen puolueen ylimääräisessä kokouksessa, jossa päätettiin perustaa puolue Böömin ja Määrin alueille, joista tuli Tšekin tasavalta. Tätä ennen kommunistit olivat seuranneet NKP:n linjaa, jossa kansallisia puolueita perustettiin vähemmistökielten ja -kulttuurien alueille, mutta ei valtaväestöä varten. Vuonna 1990 Tšekkoslovakian kommunistisesta puolueesta tuli Böömin ja Määrin puolueen ja Slovakian puolueen liittopuolue, joka hajosi 1992 kun Slovakian kommunistinen puolue muutti nimensä Demokraattisen vasemmiston puolueeksi ja erosi.
Vuoden 1992 toisen puoluekokouksen jälkeen KSČM:sta erosi monia ryhmiä, kuten demokraattisen vasemmiston puolue ja vasemmistoliitto, jotka liittyivät myöhemmin demokraattisen sosialismin puolueeksi, joka tekee rajoitettua yhteistyötä kommunistien kanssa. Seuraavaksi puolueesta erosi Tšekkoslovakian kommunistien puolue, jonka kanssa KSČM:llä on huonot välit.
Kesäkuussa 2002 KSČM sai 18,5 % äänistä parlamenttivaaleissa ja 41:llä edustajalla se on kolmanneksi suosituin puolue. Vuonna 2004 se sai neljänneksen paikoista (6/24) europarlamenttivaaleissa, ja kesäkuun 2006 parlamenttivaaleissa 12,8 % äänistä ja 26 paikkaa jääden kolmanneksi.
KSČM:ää pidetään varsin vanhakantaisena, eikä ole suosittu yhteistyökumppani. Itä-Euroopan kommunististen puolueiden jälkeläisistä se on pitänyt yhtenä harvoista nimensä. Puolueella on yli 100 000 jäsentä. Europarlamentissa se kuuluu Euroopan yhtyneen vasemmiston ja Pohjoismaiden vihreän vasemmiston ryhmään.
Kommunistipuolue yritettiin kieltää vaalikaudella 2002–2006 kieltämällä kommunismin levittäminen ja kommunistiset symbolit, mutta ehdotus kaatui alahuoneessa. Senaattori Martin Mejstřík teki uuden ehdotuksen kiellosta heinäkuussa 2007.
Toukokuun 2010 vaaleissa kommunistipuolue säilytti yli 11 ääniprosentin turvin 26 paikkaansa.
Vuoden 2013 vaaleissa ääniosuus nousi 14,9 prosenttiin.
Vuoden 2017 vaaleissa puolue koki takaiskun ja sai 7,76 prosenttia äänistä.
Hauhon kirkko
Hauhon kirkko eli Pyhän Johanneksen kirkko on Hämeenlinnan Hauholla sijaitseva, todennäköisesti 1500-luvun alussa rakennettu harmaakivikirkko. Suorakaiteen muotoiseen runkohuoneeseen liittyy tavanomaiseen tapaan eteläisellä sivustalla asehuone ja pohjoispuolella sakaristo. Nykyinen sakaristo on rakennettu tiilestä vanhan keskiaikaisen sakariston tilalle vuosina 1783–1784.
Runkohuoneen tiilisessä päätykolmiossa oleva niin sanottu komerokoristelu viittaa vahvasti uusimaalaisiin ja satakuntalaisiin esikuviin. Melko kapea sisätila jakautuu kolmeen laivaan, joista keskimmäisessä on tähtiholvaus ja laitimmaisissa osin tähti-, osin ristiholvaus. Kirkon alttaritaulun "Jeesus Getsemanessa" on maalannut Juho Forssell vuonna 1883.
Theta Scorpii
Theta Scorpii (θ Sco / θ Scorpii) eli Sargas tai Girtab on yksi Suomessa ajoittain huonosti näkyvän Skorpionin tähtikuvion tähdistä. Tämän Skorpionin hännän tähden molemmat nimet ovat sumerilaisten antamia. Tähti ei käytännössä näy Suomessa. Tähti sijaitsee 272 valovouden päässä, ja se on kaksoistähti. A-komponentti on kellanvalkea kirkas jättiläinen, monet muut Skorpionin tähdethän ovat sinisiä. Sargas on kaksoistähti. Sargas A:ta kiertää 6,5 kaarisekunnin päässä Sargas B, jonka kirkkaus on 5,30. Tähden etäisyys on ainakin 540 AU A:sta, eli se on siitä kaukana.
Esko Nikkari
Esko Vilhelm Nikkari (23. marraskuuta 1938 Lapua – 17. joulukuuta 2006 Seinäjoki) oli suomalainen näyttelijä. Uransa aikana hän esiintyi yli 70 elokuvassa sekä useissa televisiosarjoissa.
Nikkari aloitti uransa nuorisoseuran harrastajanäyttämöllä, mistä Yleisradio hänet löysi näyttelijälakon aikaan. Ensimmäisen kiinnityksensä hän sai 1963 Vaasan Suomalaiseen teatteriin. Sen jälkeen hän näytteli Jyväskylässä ja Oulussa ja siirtyi sitten Helsinkiin, missä hän oli kiinnitettynä Ryhmäteatteriin, Intimiteatteriin ja Kaupunginteatteriin.
Nikkari jäi sairauseläkkeelle 2002 oltuaan vähän aikaa kiinnitettynä jälleen Vaasan kaupunginteatteriin. Siirtyessään sinne Nikkari muutti takaisin kotiseudulleen vanhaan kotitaloonsa, jota hän kunnosti. Eläkkeellä ollessaankin hän kuitenkin näytteli joitakin filmirooleja. Nikkari menehtyi Seinäjoen keskussairaalassa 68-vuotiaana. Hän oli joutunut sairaalaan kolmisen viikkoa aiemmin saatuaan sairauskohtauksen. Nikkari oli lisäksi sairastunut viimeisellä viikollaan keuhkokuumeeseen. Hänet on haudattu Simpsiön hautausmaalle Lapualle.
Nikkari oli monien elokuvaohjaajien luottonäyttelijä. Aki Kaurismäen elokuvista "Tulitikkutehtaan tyttö" toi hänelle Jussi-palkinnon 1991. Hänen sanotaan olleen elokuvissa suomalaisen miehen kasvot. Markku Pölönen pitää häntä harvinaisena näyttelijänä, joka pelkällä läsnäolollaan herätti katsojan. Hänen työmoraaliaan on kiitetty, ja nuoret näyttelijät pitivät häntä esikuvanaan.
Esko Nikkari valittiin postuumisti Eteläpohjalaisen elokuvan Hall of Fameen 21. helmikuuta 2015. Syyskuussa 2015 paljastettiin Esko Nikkarin muistomerkki kulttuurikeskus Vanhan Paukun alueella Lapualla. Muistomerkin on suunnitellut Timo Suvanto.
Vihreät (Tšekki)
Vihreiden puolue (tšekiksi "Strana zelených") (SZ), epävirallisesti "zelení") on tšekkiläinen vihreä puolue. Puolue perustettiin helmikuussa 1990, mutta kesti kauan ennen kuin se sai poliittista vaikutusvaltaa. Puolue on saanut parlamenttipaikkoja ainoastaan vuoden 2006 vaaleissa ja se oli mukana vuoden 2007 alusta Mirek Topolánekin hallituksessa yhdessä keskustaoikeistolaisten ja kristillisdemokraattien kanssa.
Vuoden 2002 vaaleissa SZ sai 2,36 % äänistä, joten se jäi äänikynnyksen alle, eikä saanut edustajia parlamenttiin. Keskinäiset riidat muodostuivat mediassa laajemmin käsitellyiksi kuin poliittiset tavoitteet.
Suunnanmuutos oikeistoon tapahtui syyskuussa 2005, kun puheenjohtajaksi tuli entinen vapaademokraattien ympäristöministeri ja entinen kristillisdemokraattien jäsen Martin Bursík. Kesäkuun 2006 parlamenttivaaleissa tulos oli 6,29 % ja kuusi paikkaa. Toukokuun viimeinen päivä SZ poisti vaalilistaltaan useita vasemmistolaisempia ehdokkaita, mukaan lukien Eva Holubován, 120 jäsenen 2 000:sta allekirjoitettua manifestin, joka arvosteli Bursíkia.
Topolánekin hallitukseen puolue sai neljä ministeriä, joista merkittävimmässä asemassa Martin Bursíkin lisäksi sitoutumaton ulkoministeri Karel Schwarzenberg.
Bursík erosi puolueen johdosta toisen perättäisen vaalitappion jälkeen, kun puolue sai vuoden 2009 eurovaaleissa vain 2 % äänistä.
Toukokuun 2010 vaaleissa puolue sai 2,4 % äänistä. Entinen presidentti Václav Havel oli ilmaissut aiemmin tukensa puolueelle.
Vuoden 2012 vaaleissa puolue sai yhden paikan senaattiin (Eliška Wagnerová) ja toisen paikan yhdessä Piraattien ja Kristillisdemokraattien kanssa.
Vapausliitto – demokraattinen unioni
Vapausliitto – demokraattinen unioni (, US-DEU) oli tšekkiläinen pieni, oikeistolainen ja euromyönteinen liberaalipuolue.
ODS:stä eronneet perustivat sen tammikuusta 1998. Vaaleissa se sai 1998 8,6 % äänistä ja 2002 KDU-ČSL:n kanssa 14,2 %. Vuodesta 2002 vuoteen 2006 se kuului kolmella ministerinpaikalla Špidlan ja Grossin hallituksiin koalitiossa ČSSD:n ja KDU-ČSL:n kanssa. Kesäkuun 2006 vaaleissa sai 0,3 % äänistä ja menetti kaikki paikkansa edustajainhuoneessa, mikä johti sen johtajan, Pavel Němecin eroon.
Puolue lakkautettiin 1. tammikuuta 2011.
Jurmo-luokan joukkojenkuljetusvene
Jurmo-luokan joukkojenkuljetusvene eli Uisko 600 on Suomen merivoimien käyttämä joukkojenkuljetusvene. Alusluokkaan kuuluu kaikkiaan 38 Marine Alutechin valmistamaa venettä.
Alusten uppouma on 14,2 tonnia, nopeus 35 solmua, pituus 14,2 metriä, leveys 3,65 metriä ja ne kykenevät kuljettamaan 20 henkeä tai 2,5 tonnia materiaalia. Moottoreina on kaksi Caterpillar 3126 -dieselmoottoria, joiden kummankin teho on 331 kilowattia. Propulsiojärjestelmänä on Rolls-Royce FF 375 -vesisuihkulaitteistot.
Alusten omasuojana on 12,7 millimetrin NSV-ilmatorjuntakonekivääri. Jurmo-veneiden valmistaja on Marine Alutech.
Alukset palvelevat rannikkojääkäreitä ja meritiedustelijoita mahdollistaen nopean maihinnousun.
Saksan Bundeswehr on osoittanut kiinnostusta tutkia, voisiko Jurmo-luokan joukkojenkuljetusveneitä käyttää sen laivastossa huolto- ja tukialusten kanssa. Helsingissä järjestetyssä kuormaustestissä Jurmo osoittautui yhteensopivaksi Saksan merivoimien huoltoaluksen "Frankfurt am Mainin" kanssa. Saksa tarvitsee tulevaisuudessa Jurmon kokoluokkaa olevia veneitä ja suomalaisalus on yksi harkittavista vaihtoehdoista.
Megazone
Megazone on yksi laser tag- tai lasertaistelupelin kansainvälisistä brändeistä. Pelaajat varustetaan vaarattomilla laseraseilla sekä säteet tunnistavilla liiveillä. Pelin idea on kerätä pisteitä osumalla vastustajien liiveihin tai tukikohtaa kuvaaviin maaleihin. Suomen ensimmäinen Megazone avattiin Itäkeskukseen vuonna 1993.
Peli on ottelu. Pelin idea on kerätä pisteitä osumalla laseraseella vastustajien liiveihin, aseisiin tai
tukikohtaa kuvaaviin maaleihin. Osumat laskee pelin aikana tietokone ja eniten pisteitä kerännyt pelaaja tai joukkue voittaa pelin. Pelin päätyttyä pelaajat voivat pyytää henkilökunnalta tulosraportin, jossa kerrotaan pisteet ja muita tietoja pelin kulusta.
Peliä pelataan pimeällä pelialueella, jolla on erilaisia esteitä ja mahdollisesti pieniä korkeuseroja. Pelialue on valaistu ainoastaan ultraviolettilampuin, ja kentälle tuotetaan usvaa jotta pelaajat näkevät ammuttavat säteet. Pelin aikana kentällä soi yleensä taustamusiikkia.
Nykyiset laitteistot ovat australialaisen P&C Micro'sin valmistamia. Pelaajien varusteet koostuvat peliliivistä ja aseesta. Aseet ampuvat lasersäteen lisäksi infrapunasäteitä ja pelivarusteet on varustettu infrapunasensoreilla. Lasersäteet eivät vahingoita pelaajaa millään tavalla.
Osassa halleista on harrastajille tarjolla myös jäsentoimintaa. Jäsenille pidetään esimerkiksi omia peli-iltoja, tapahtumia ja kilpailuja, ja jäsenten välisistä ranking-sijoituksista voidaan pitää kirjaa. Suomessa Megazone-paikkoja on muun muassa Helsingissä, Turussa, Tampereella, Oulussa, Jyväskylässä, Lahdessa, Vantaalla sekä Rovaniemellä ja Vihdissä.
Pelissä ei saa ottaa minkäänlaista ruumiillista kontaktia muihin pelaajiin. Pelialueella ei saa myöskään juosta, kiivetä tai kulkea rei'istä, joita on seinissä.
Megazonessa on erilaisia pelimuotoja, joista yleisimpiä ovat:
Nastolan kirkko
Nastolan kirkko on neljäs Mats Åkergrenin (1802–1804) toteuttama kirkko. Kirkko on rakennettu vuosina 1802–1803 ja se vihittiin käyttöön vuonna 1804. Kirkon eteläpuolella oleva kellotapuli on vuodelta 1760. Se siirrettiin nykyiselle paikalleen vuonna 1804. Kirkon 33-äänikertaiset urut ovat vuodelta 1972, ja niissä on kolme sormiota ja jalkio.
Nastolan vanhin tunnettu kirkko sijaitsi nykyisen sankarihautausmaan alueella. Ensimmäinen kirjallinen tieto kirkosta löytyy vuodelta 1640. 1700-luvun loppupuolelle tultaessa kirkko oli käynyt liian pieneksi ja huonokuntoiseksi. Uuden kirkon rakentamisesta päätettiin vuonna 1778. Puisen ristikirkon rakensi Matias Åkergren, ruoveteläinen kirkonrakentaja.
Kirkko perustuu Tukholman intendenttikonttorissa Askolan kirkkoa varten laadittuihin piirustuksiin.
Hieman yli kahdensadan vuoden aikana kirkkoa on ehditty kunnostaa jo moneen kertaan. Vuonna 1891 kirkkoon asennettiin ensimmäiset lämmityslaitteet.
Vuoden 1935 muutostyöt suunnitteli viipurilainen arkkitehti Juhani Viiste.
Silloin kirkon tornia kohotettiin ja sai lähes nykyisen ulkoasunsa ja kirkkoon saatiin myös sähkö.
Talvella 2000–2001 kirkossa tehtiin mittavia muutos- ja korjaustöitä. Suunnittelijana toimi arkkitehti Reino Toivonen ja pääurakoitsijana oli Uudenkaarlepyyn Paanukatto. Kirkko otettiin uudelleen käyttöön palmusunnuntaina 8.huhtikuuta 2001.
Nastolan kirkonmäellä, aivan kirkon juurella, sijaitsee myös Nastolan sankarihautausmaa. Sankarihautausmaan paikalla toimi kirkko vuosina 1660–1804. Sankarihautausmaalle on haudattu paikkakuntalaisia vuosina 1660–1850 ja isänmaan puolesta kaatuneet vuosina 1940–1944. Lisäksi sankarihautausmaa on yhden, YK-rauhanturvaajatehtävissä menehtyneen paikkakuntalaisen viimeinen leposija. YK-päivänä sotilaan haudalle lasketaan kukkia ja muistokynttilä. Itsenäisyyspäivänä partiolaiset marssivat kynttiläkulkueena sankarihautausmaalle kunnioittamaan sodissa kaatuneita. Lisäksi reserviläiset järjestävät paikalle kunniavartion. Sankarihautausmaan Pro Patria -sankarimuistomerkin on suunnitellut arkkitehti Sirkka Tarumaa.
Grand-Place
Grand-Place (, ) on Brysselin keskusaukio. Sitä reunustavat ammattikuntien rakennukset, Kaupungintalo ("Hôtel de Ville") ja Kuninkaan talo (, ). Toria pidetään yleisesti yhtenä maailman kauneimmista (tätä mieltä on ollut muun muassa Victor Hugo). Brysselin Grand-Place on kirjattu vuonna 1998 Unescon maailmanperintöluetteloon.
Vuonna 1523 ensimmäiset protestanttiset marttyyrit, Henri Voes ja Jean Van Eschen, poltettiin torilla Espanjan inkvisition tuomitsemina.
13. elokuuta 1695 suurin osa toria ympäröivistä puisista rakennuksista tuhoutui. Tämä oli seurausta marsalkka de Villeroyn komentamien ranskalaisten joukkojen tykkitulesta. Tulipalolta säästyivät ainoastaan kaupungintalon torni, joka oli toiminut tykkitulen tähtäyspisteenä, sekä muutama kivirakenne, jotka olivat kestäneet tulta. Tulipalon jälkeen toria ympäröivät rakennukset rakennettiin uudelleen kivestä eri ammattikuntien toimesta. 
Oluenpanijoiden ammattikunnan talossa toimii nykyisin Belgian oluenpanijoiden museo.
Brysselin kaupungintalo on rakennettu vuosien 1402 ja 1455 välisenä aikana. Tämä talo on aukion rakennuksista ainoa, joka voi tuoda viestiä keskiajalta. Rakennuksen alkuperäinen arkkitehti oli todennäköisesti Jacob Van Thienen. Goottilainen torni on puolestaan arkkitehti Jan Van Ruysbroeckin aikaansaannos. Tornin huipulla sijaitsee patsas, joka kuvaa Pyhää Mikaelia, Brysselin kaupungin suojelijaa, tallomassa jalkoihinsa lohikäärmettä.
Kaupungintalossa on merkillepantavaa sen epäsymmetrisyys. Torni ei ole rakennuksen keskikohdalla, vaan voimakkaasti oikealla. Myöskään rakennuksen vasen ja oikea puoli eivät ole identtisen näköiset, sillä tornin sivustoilla olevat osat rakennettiin eri aikoina.
Kuninkaan talo oli alkujaan 1200-luvulla rakennettu puinen rakennus. Siellä myytiin leipää, mistä on vielä jäänteenä rakennuksen hollanninkielinen nimi "broodhuis". Vanha rakennus korvattiin 1400-luvulla kivisellä rakennukselle, jossa sijaitsivat Brabantin herttuan hallinnolliset virastot, eli Brabantin alueen verovirasto. Tämän vuoksi rakennusta kutsutaan myös Herttuan taloksi ("Maison du Duc"). Kun herttuasta tuli myöhemmin Espanjan kuningas, talon nimeksi tuli Kuninkaan talo.
Keisari Kaarle V puolestaan rakensi talon myöhäisgoottilaisen tyylin mukaiseksi; hyvin paljon samankaltaiseksi kuin se on nykyisessä asussaan, ilman kaarikäytäviä ja torneja. Ajan aiheuttaman kulumisen vuoksi, ja eritoten vuoden 1695 pommituksen jättämien jälkien tähden, Brysselin kaupunki rakennutti uuden talon uusgoottilaiseen tyyliin. Vuonna 1985 saneeratussa talossa toimii nykyisin Brysselin kaupunginmuseo.
Psyykikko
Psyykikko ( < muinaiskreik. ψυχικός 'sieluun liittyvä') tarkoittaa henkilöä, joka väittää omistavansa paranormaaleja kykyjä. Sana on käännöslaina englannin kielestä. Yhdenkään psyykikon olemassaolosta ei ole saatu tieteellisen konsensuksen varmistusta. Heidän on laajalti väitetty käyttävän toiminnassaan taikatemppuja, huijausta ja itsepetosta.
Yasir al-Qahtani
Yasir al-Qahtani (kirjoitetaan myös Jasser al-Kahtani, s. 10. lokakuuta 1982) on saudiarabialainen jalkapalloilija. Hän on kärkipelaaja, joka on vuodesta 2005 edustanut kotimaansa al-Hilal-joukkuetta. Tätä ennen vuosina 2000–2005 hän pelasi al-Qadisiyyassa.
Saudi-Arabian maajoukkueessa al-Qahtani on pelannut 46 ottelua, joissa on tehnyt 33 maalia . Hänen ensimmäinen maaottelunsa oli Bahrainia vastaan 17. joulukuuta 2002. Al-Qahtani pelasi Saudi-Arabian joukkueessa vuoden 2006 MM-kisoissa.
AOL
AOL LLC (aiemmin America Online, Inc) on vuonna 1983 perustettu Time Warnerin (95 %) ja Googlen (5 %) omistama internet-palveluntarjoaja. Sillä on yhteensä noin 20 miljoonaa asiakasta Yhdysvalloissa, Kanadassa, Saksassa, Ranskassa ja Yhdistyneessä kuningaskunnassa. Vuonna 2005 yhtiön liikevaihto oli 8,3 miljardia Yhdysvaltain dollaria.
4. elokuuta 2006 AOL:stä pääsi vuotamaan yli 650 000:n käyttäjän nettihakutiedot noin kolmen kuukauden ajalta. Tiedot oli tarkoitettu tutkimuskäyttöön, eikä niitä voinut suoraan yhdistää käyttäjän henkilöllisyyteen. Kolme työntekijää erosi tai erotettiin tietovuodon takia.
Toukokuussa 2015 Verizon Communications ilmoitti ostavansa AOL:n 4,4 miljardilla dollarilla.
FIFA World Cup -pokaali
FIFA World Cup on jalkapallon maailmanmestaruuskilpailujen voittopokaali. World Cup on ollut käytössä vuoden 1974 kisoista saakka, mitä ennen mestaruuden merkki oli Jules Rimet -pokaali.
World Cupin on suunnitellut italialainen taiteilija Silvio Gazzaniga. Siinä on kuvattu kaksi ihmishahmoa kannattelemassa maapalloa harteillaan. Pokaali on 36 senttimetriä korkea, painaa 6,175 kilogrammaa ja se on tehty 18 karaatin kullasta. Jalustassa on kaksi kerrosta malakiittia. Pokaalin pohjaan on kaiverrettu voittajajoukkueiden nimet.
FIFAn sääntöjen mukaan mikään maa ei voi voittaa World Cupia omakseen, vaan kaikki voittajamaat saavat siitä kopion. Pokaalin pohjassa on tilaa 17 nimilaatalle, joten pokaali voi olla käytössä ainakin vuoden 2038 kisoihin saakka.